**Øvelse i systemisk spørgeguide, FUV og Specialpædagogerne**

Denne model bruges ofte i systemisk metode, og kaldes også ”kollegial supervision”. Der udvælges en supervisant, der bliver interviewet samt en interviewer. Der må også gerne være en notetager, som skriver vigtige temaer i stikordsform ned. Notetageren er samtidig tidstager.

*Spørgsmålene kan også anvendes individuelt.*

Ved kollegial supervision har man et reflekterende team i baggrunden, som kan have til opgave at lytte efter bestemte nøgleord, eller begreber som kan medvirke til at åbne op for en refleksion.

Man sidder overfor hinanden på stole lidt væk fra det reflekterende team. Supervisanten har gerne ryggen til det reflekterende team. Man samtaler i 2 omgange. Første gang varer ca. fra 10-15. min. Herefter gives der 5 minutter til at byde ind med hvad de har i hørt i det reflekterende team. Supervisanten må ikke kommentere på det reflekterende teams observationer.

Efter dette spørger supervisor om der var noget supervisanten kunne bruge, og herefter fortsætter supervisionen med dette nye input i ca. 5-10 minutter yderligere.

Supervisionen må ikke drøftes med andre efterfølgende, fordi det er vigtigt at der gives rum til selvreflektion uden forstyrrende efterrationaliseringer.

Spørgeren orienterer sig efter tid – relation – kontekst, som det rammesættende for problemfeltet den unge udvælger fra begyndelsen. Vigtigt er det, at synliggøre og anerkende det situationsspecifikke.

Karakteristisk for den systemiske spørgeguide er, at der er fokus på ikke at pege på hvad supervisanten skal gøre, men derimod lægge op til, at hun selv finder frem til egne grunde og motiver. Spørgsmålene har det formål, at åbne op for refleksion med en synlighed af sammenhænge med spørgsmål som, ”Hvad tror du X ville sige om problemet?”.

Guiden behøves ikke at følges slavisk, og nogle gange kan det tage tid før man finder frem til et problemfelt, og kan starte i den undersøgende fase. Det vigtigste er at kende til spørgeteknikken med HV-spørgsmål, og søge at anvende den i dagligdagen.

|  |  |
| --- | --- |
| **Undersøgende fase** | **Retningsgivende:** |
| 1. **Formål:** Afklaring af konteksten for samtalen (hvor og hvorfor) | 1. **Formål:** Klarhed og anbefalinger. |
| Spørgsmålseksempler:   * **Hvad vil du præsentere som et muligt problem?**   (Min opgave er, at få dig i gang med at reflektere – tænke over tingene på en ny måde.)   * **Hvad, Hvem, Hvornår, Hvor længe?** * **Hvad er baggrunden for at du vil tale om det?** * **Hvad ønsker du hjælp til?** * **Hvordan viser problemstillingen sig?**   (at jeg har svært ved at komme op om morgenen, passe min skole mv.)   * **Hvor længe har det stået på?** * **Hvor længe har du** **selv og andre kunnet se at det er et problem?** * **Hvad har du allerede forsøgt at gøre?’**   \* Disse spørgsmål har mest supervisions og coaching sigt, og det er ikke sikkert den unge vil kunne pege på hashrygning som et udvalgt problem. | Spørgsmål og udsagnseksempler.   * **Har du prøvet at?**   (eks. lade være med at ryge når du er sammen med hende)   * **Ved du at…?** * **Tror du, at det kunne være en ide at…?** * **Har du gjort dig klart at..?** * **Kunne det være en ide at…?** * **Kan du se at..?** * **Vil du høre hvad jeg ved?** * **Jeg vil anbefale dig?** |
| 1. **Orienterende hensigt:** Afklaring af problemet i sin kontekst. Hvor og med hvem og hvor ofte, samt brugen af relationelle spørgsmål. | 1. **Påvirkende hensigt:** Observatør- og skalaspørgsmål med synlighed af forskelle i oplevelsen af et givent problem. |
| * **Hvem er involveret i problemet?** * **Hvem taler du med om det?** * **Hvordan forklarer disse personer problemet?** * **Hvis der er forskel på forklaringen af problemet, hvordan hænger dette sammen?**   *Tankelæserspørgsmål:*   * **Hvad tror du X tænker om?** * **Hvad tror du X sætter mest pris på?** * **Hvad tror du X er mest bekymret for?** * **Hvis A var her nu og vi kunne spørge. hvad tror du så A ville svare?** * **Hvad tror du A tænker om…**   *Sekvens og effektspørgsmål:*   * **Når du gør sådan, hvad gør X så? Når hun så gør sådan, hvad gør du så?** * **I hvilke situationer optræder problemet mest/mindst/ i forbindelse med hvad?** | *Faciliterende og genererende:*  *Forklaring -/observatør spørgsmål:*   * **Hvordan forklarer du at situationen ser ud som den gør?** * **Kunne der være andre forklaringer?**   *Skalaspørgsmål:*   * **På en skala fra 1-10, hvor slem opfatter du situationen i dag?** * **Hvor slemt?** (f.eks. inden for den seneste uge) * **Hvordan vurderer de andre involverede** **situationen på en skala?** * **Hvis der er forskel på vurderingerne, hvordan forklarer du forskellen i opfattelserne?**   *Undtagelsesspørgsmål:*   * **Er der situationer, hvor problemet/problemerne ikke optræder?** * **Hvad gør du i disse situationer?**   *Anerkendende spørgsmål?*   * **Hvordan klarer du/i situationen? på trods?** * **Hvordan har du fået ideen at du vil holde op/begynde på?** |